ਨਾਚੋਜ਼
ਨਾਚੋਜ਼ (ਅੰਗਰੇਜ਼ੀ: Nachos) ਉੱਤਰੀ ਮੈਕਸੀਕੋ ਦਾ ਇੱਕ ਟੈਕਸ-ਮੈਕਸ ਖਾਣਾ ਹੈ। ਇਹ ਖਾਣਾ ਟੋਰਤੀਆ ਚਿਪਸ ਅਤੇ ਪਨੀਰ ਜਾਂ ਪਨੀਰ-ਆਧਾਰਿਤ ਸੌਸ ਤੋਂ ਬਣਦਾ ਹੈ ਅਤੇ ਇਸਨੂੰ ਅਕਸਰ ਇੱਕ ਸਨੈਕ ਵਜੋਂ ਪੇਸ਼ ਕੀਤਾ ਜਾਂਦਾ ਹੈ। ਕੁਝ ਹੋਰ ਪਦਾਰਥ ਪਾਉਣ ਤੋਂ ਬਾਅਦ ਇਸਨੂੰ ਪ੍ਰਮੁੱਖ ਖਾਣੇ ਵਜੋਂ ਪੇਸ਼ ਕੀਤਾ ਜਾਂਦਾ ਹੈ। ਇਸਨੂੰ ਪਹਿਲੀ ਵਾਰ 1943 ਵਿੱਚ ਇਗਨਾਸਿਓ "ਨਾਚੋ" ਆਨਾਇਆ ਦੁਆਰਾ ਬਣਾਇਆ ਗਿਆ ਸੀ। ਸਭ ਤੋਂ ਪਹਿਲੇ ਨਾਚੋਜ਼ ਦੇ ਵਿੱਚ ਮੱਕੀ ਦੇ ਭੁੰਨੇ ਹੋਏ ਤੋਰਤੀਆ ਉੱਤੇ ਸ਼ੈਡਰ ਪਨੀਰ ਅਤੇ ਕੱਟੀਆਂ ਹੋਈਆਂ ਹਾਲੇਪੀਨੋ ਮਿਰਚਾਂ ਪਾਈਆਂ ਗਈਆਂ ਸਨ।